Pärnu linnavolikogu esimees ja riigikogu liige Andrei Korobeinik (Keskerakond) süüdistab Pärnu Postimehele saadetud arvamusloos riigikogulast ja linnavolinikku Toomas Kivimägit (Reformierakond) selles, et tema tegevuse tõttu ei jõudnud täna valitsuse päevakorda Pärnu uue silla rahastusega seotud ettepanek. Samasuguse süüdistuse saab riigikogu ja linnavolikogu liige Andres Metsoja (Isamaa).
Uue silla rahastuse pärast puhkes tipp-poliitikute vahel sõnasõda
“Majandus- ja taristuminister Taavi Aas tegi tänasesse valitsuse päevakorda ettepaneku kinnitada Pärnu uue silla ehituse rahastus summas 8,6 miljonit eurot Euroopa Liidu rahast. Rahandusminister Keit Pentus-Rosimannus blokeeris selle Toomas Kivimägi palvel taas,” kirjutab Korobeinik. “Sama ettepanekut on valitsus mitu korda viimase poole aasta jooksul arutanud, eelmise koalitsiooni ajal blokeerisid seda Isamaa ministrid Andres Metsoja palvel.”